|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Festivalul Studenţiada la Universitatea „Vasile Alecsandri” din Bacău**

În perioada **26 octombrie – 1 noiembrie 2015**, are loc unul dintre cele mai mari festivaluri studenţeşti din România, **STUDENŢIADA**, organizat de Uniunea Naţională a Studenţilor din România (UNSR), prin **organizaţii membre din 15 centre universitare**: Bucureşti, Iaşi, Craiova, Timişoara, Tg. Jiu, Petroşani, Galaţi, Constanţa, Braşov, Tg. Mureş, Sibiu, Bacău, Târgovişte, Ploieşti, Cluj! Evenimentul este organizat în parteneriat cu Ministerul Tineretului şi Sportului.

În anul 2006, UNSR a iniţiat „Studenţiada”, festival studenţesc organizat la nivel naţional, care a determinat **peste 5 000 de tineri** să participe, timp de o săptămână, la diverse activităţi extracurriculare. În 2007, Studenţiada s-a desfăşurat în 10 oraşe, având **10 000 de studenți.** În 2008 şi 2009, au fost vizate 11 centre universitare şi **20 000 de studenți**. Anul acesta, festivalul se va desfăşura în 16 oraşe şi vizează peste **40 000 de studenți**. **Studenţiada 2015** va avea în vedere rolul important pe care **cultura**, **sportul**, **creativitatea** şi **inovaţia** îl au în viaţa noastră de zi cu zi, atât în ceea ce priveşte dezvoltarea noastră ca indivizi, cât şi ca societate.

Asociația Liga Studenţească din Universitatea „Vasile Alecsandri” din Bacău pregăteşte astfel pentru studenţii săi o varietate de activităţi care să-i ajute în dezvoltarea lor personală, cât şi în acomodarea lor cu tot ceea ce înseamnă viaţa de studenţie. În cadrul celor cinci zile studenţii vor putea participa la diferite sesiuni de comunicări, dezbateri pe diverse teme, workshop-uri, traning-uri, campanii de informare asupra mediului, dar şi activităţi sportiv-recreative şi diferite jocuri de societate care vor ajuta studenţii să socializeze şi să se dezvolte şi în afara cursurilor.

Deschiderea oficială a evenimentului va avea loc loc luni 26 octombrie 2015, ora 12:00 în Aula Universităţii „Vasile Alecsandri” din Bacău.

Printre activitățile propuse aminitim: „Concurs de Strâmbături”, „Free Hugs”, „Curs de autoapărare”, cât şi alte jocuri de societate.

Prorector cu etica şi imaginea universităţii,

Conf. univ. dr. Cristina CÎRTIŢĂ-BUZOIANU